CELEX: 62011CN0529
Language: da
Date: 2011-09-17 00:00:00
Title: Sag C-529/11: Anmodning om præjudiciel afgørelse indgivet af Upper Tribunal (Immigration and Asylum Chamber) London (Det Forenede Kongerige) den 17. september 2011 — Olaitan Ajoke Alarape og Olukayode Azeez Tijani mod Secretary of State for the Home Department

17.12.2011   
            
            
               DA
            
            
               Den Europæiske Unions Tidende
            
            
               C 370/19
            
         Anmodning om præjudiciel afgørelse indgivet af Upper Tribunal (Immigration and Asylum Chamber) London (Det Forenede Kongerige) den 17. september 2011 — Olaitan Ajoke Alarape og Olukayode Azeez Tijani mod Secretary of State for the Home Department
   (Sag C-529/11)
   2011/C 370/31
   Processprog: engelsk
   
      Den forelæggende ret
   
   Upper Tribunal (Immigration and Asylum Chamber) London
   
      Parter i hovedsagen
   
   
      Sagsøgere: Olaitan Ajoke Alarape og Olukayode Azeez Tijani
   
      Sagsøgt: Secretary of State for the Home Department
   
      Præjudicielle spørgsmål
   
   
               1)
            
            
               For at en forælder kan kvalificeres som en »primær omsorgsperson«, således at vedkommende kan aflede en opholdsret fra et barn, der er over 21, og som udøver en ret til uddannelse til henhold til artikel 21 i forordning nr. 1612/68 (jf. nu artikel 10 i forordning (EU) nr. 492/2011) (1), er det da nødvendigt, at dette barn er (i) afhængig af en sådan forælder, (ii) har ophold i denne forælders husstand, og (iii) modtager følelsesmæssig støtte fra denne forælder?
            
         
               2)
            
            
               Hvis det med henblik på at være kvalificeret til en sådan afledt opholdsret er unødvendigt for en forælder at godtgøre, at alle tre af de ovennævnte omstændigheder er opfyldt, er det da tilstrækkeligt at godtgøre, at kun en af dem er opfyldt, eller at kun to er dem er opfyldt?
            
         
               3)
            
            
               Hvad angår (ii) ovenfor, kan et voksent barn, der er studerende, da fortsat anses for at have ophold i en fælles husstand med forælderen/forældrene, selv hvis barnet bor væk fra hjemmet under studierne (undtagen i ferier og enkelte weekender)?
            
         
               4)
            
            
               Hvad angår (iii) ovenfor, er det da nødvendigt, at den følelsesmæssige støtte, som forælderen yder, skal være af en bestemt art (nemlig tæt eller fysisk nærværende), eller er det tilstrækkeligt, hvis den består af et normalt følelsesmæssigt bånd mellem en forælder og et voksent barn?
            
         
               5)
            
            
               Når en person har haft en EU-opholdsret i henhold til artikel 12 i forordning nr. 1612/68 (jf. nu artikel 10 i forordning (EU) nr. 492/2011) i fem år i træk, er et sådant ophold da kvalificerende med henblik på at opnå en tidsubegrænset opholdsret i henhold til kapitel IV i direktiv 2004/38/EF (2) (statsborgerdirektivet) om »retten til tidsubegrænset ophold« og få udstedt et bevis for denne ret i henhold til samme direktivs artikel 19?
            
         
      (1)  Europa-Parlamentets og Rådets forordning (EU) nr. 492/2011 af 5.4.2011 om arbejdskraftens frie bevægelighed inden for Unionen (EUT L 141, s. 1).
   
      (2)  Europa-Parlamentets og Rådets direktiv 2004/38/EF af 29.4.2004 om unionsborgeres og deres familiemedlemmers ret til at færdes og opholde sig frit på medlemsstaternes område, om ændring af forordning (EF) nr. 1612/68 og om ophævelse af direktiv 64/221/EØF, 68/360/EØF, 72/194/EØF, 73/148/EØF, 75/34/EØF, 75/35/EØF, 90/364/EØF, 90/365/EØF og 93/96/EØF (EUT L 158, s. 77).